OpenLLM-France/wikimedia huggingface dataset:
# Esperantzan (Pantxoa Karrere)

Esperantzan 2022an Pantxoa Karrerek Baga-Biga zigiluarekin plazaratu zuen albumaren izenburua da. Beste artean, hauen kolaborazioak bildu ditu: Eñaut Elorrieta, Xabier Euzkitze, Patxi Garat. Ekoizpena Iñaki Dieguezena izan zen.

## Abestiak

* "Demokrazia" (2:50). Hitzak eta musika: Manex Pagola.
* "Esperantzan" (3:45). Hitzak: Xabier Euzkitze. Musika: Ugo Carrere)
* "Mistral Gagnant" (3:09). Hitzak eta musika: Renaud Séchan.
* "Bi itzal" (4:05). Hitzak: Sustrai Colina. Musika: Ugo Carrere)
* "Pilota, euskal jokoa" (3:52). Hitzak: Xalbador. Musika: Pantxoa Carrere.
* "Haurdun - En cloque" (3:10). Hitzak eta musika: Renaud Séchan.
* "Zendako euskara" (3:27). Hitzak eta musika: Manex Pagola.
* "Ez etsi" (3:27). Hitzak eta musika: Manex Pagola.
* "Lily" (3:29). Hitzak eta musika: Pierre Perret.
* "Amets baten hegalez" (4:08). Hitzak eta musika: Manex Pagola.
* "Bakea" (3:06). Hitzak: Xalbador. Musika: Ugo Carrere.
* Bonus track: "Manex beti gogoan" (6:19). Idazleari eskainitako zuzeneko kanta sorta.

## Taldea

* Ritxi Salaberria, baxua, kontrabaxua
* Igor Telletxea, bateria eta perkusioak
* Angel Unzu, gitarra akustikoa eta elektrikoa, mandolina, bouzoukia.
* Iñaki Dieguez, akordeoia, pianoa, teklatuak, programazioak.
* Claudia Oses, biolina
* Ivan Carmona, biolontxeloa
* Pantxoa Karrere, ahotsa

## Erreferentziak

* ↑ https://www.kulturklik.euskadi.eus/sorkuntzak/2022/esperantzan-/z12-detalle/eu/
* ↑ https://www.berria.eus/paperekoa/1922/035/001/2022-05-15/esperantzan.htm

## Ikus, gainera

* Manex Pagola

## Kanpo estekak

* "Esperantzan" bideoklipa Unai Elorriagarekin, YouTuben.
* Albuma Badok webgunean.
* Datuak: Q112034769
# Esperantzara kondenatua (Gari)

Esperantzara kondenatua, Gari euskal musikariaren rock abesti bat da. 2007ko izenburu berdineko diskoan argitaratu zuen.

## Kanpo estekak

* Esperantzara kondenatua abestia entzungai, Youtube.com
# Esperanza Abot Barge

Esperanza Abot Barge (Huelva, 1886 – 1961eko apirilaren 19a) espainiar margolari inpresionista izan zen.

## Bizitza

Frantziar jatorriko familian jaio zen Huelvan. Bere aita Andévaloko meatze-emakidetako goi-zuzendaria zen. Margolari inpresionista moduan Parisen trebatu zen. Gainera, Londresen bizi izan zen denbora batez bere gaztaroan. 1919an Huelvara itzuli zen eta Espainiako Gerra Zibilaren amaieratik bertan bizi zen hil arte.
Paisaiak eta natura hilak sortu zituen batez ere, eta kloisonismoaren elementuak erabili zituen. Ez zen oso ezaguna egin, baina José Pablo Martínez Coto Huelvako Museoko zuzendariaren, Adriano del Valle eta Rogelio Buendía poeten eta Manuel Moreno Díaz eta Mateo Orduña artisten errekonozimendua lortu zuen.
2023an, Mari Paz Díaz kazetariak Esperanza Abot Bargeren biografia Mujeres a 200 años luz liburuan sartu zuen.

## Erreferentziak

* 1 2 3 (Gaztelaniaz) Velasco Nevado, Jesús. «Esperanza Abot Barge» Diccionario biográfico español (Real Academia de la Historia) (Noiz kontsultatua: 2024-02-21).
* ↑ (Gaztelaniaz) «Exposición de Pilar Barroso en la Fundación Caja Rural del Sur de Huelva» Fundación Caja Rural del Sur de Huelva 2023-02-04 (Noiz kontsultatua: 2024-02-21).
* ↑ (Gaztelaniaz) Velasco Nevado, Jesús. (2003). Historia de la pintura contemporánea en Huelva: 1892-1992. Diputación de Huelva, Servicio de Publicaciones, 265 or. ISBN 9788481633412. (Noiz kontsultatua: 2024-02-21).
* ↑ (Gaztelaniaz) «La obra Mujeres a 200 años luz recoge la historia de 27 pioneras de Huelva» Huelva Información 2023-06-14 (Noiz kontsultatua: 2024-02-21).

## Kanpo estekak

* Datuak: Q63100213
# Esperanza Aguirre

    Artikulu hau politikari espainiarrari buruzkoa da; beste esanahietarako, ikus «Agirre».
Esperanza Aguirre y Gil de Biedma (Madril, 1952ko urtarrilaren 3a) Madrilgo Erkidegoko Alderdi Popularreko politikaria da. Madrilgo Erkidegoko Gobernuko 3. presidente ohia da. Karguan 2003tik 2012ra arte egon zen eta aurretik, Hezkuntza eta Zientzia ministroa eta Senatuko presidentea ere izan da. Britainiar Inperioko Ordenaren dama da.
Oso ezagunak izan ziren Esperanza Aguirreren eta Alberto Ruiz-Gallardón alderdikideearen arteko gatazkak erkidegoko gobernuaren boterea lortzeko. Bilderberg Talde erdi-sekretuko kidea da.2011ko otsailean ebakuntza egin zioten, bularrean zuen minbizia zela eta eta politika aktiboa uzten zuela iragarri zuen.
Hala ere itzuli zen, Madrilgo alkatetzarako hauteskundeetara aurkeztuz, eta hauteskundeak irabazi zituen. Hala ere Ahora Madrideko Manuela Carmenak eskuratu zuen alkatetza.
Ustelkeria kasu ezberdinak zirela eta, bere inguruko hainbat alderdikide eta kargu ohi atxilotu eta prozesatu zituzten. Hori dela eta 2017ko apirilaren 24an dimisioa eman zuen ordezkari eta eledun gisa.

## Kargu publikoak

* 2015-2017, Madrilgo Udaleko zinegotzia.
* 2003-2012, Madrilgo Erkidegoko Gobernuko presidentea.
* 1999-2002, Espainiako Senatuko presidentea.
* 1996-1999, Espainiako Gobernuko kultura, hezkuntza eta kirol ministroa.
* 2004-2016, Madrilgo Alderdi Popularreko presidentea.

## Erreferentziak

* ↑ (Gaztelaniaz) CURSO EMAÚS. Partidos políticos y Bien Común ¿A quién sirven los partidos políticos?. Solidaridad.net (Noiz kontsultatua: 2010-05-13).
* ↑ Gómez, José Andrés. Esperanza Aguirre anuncia que abandona la política activa. El Mundo (Noiz kontsultatua: 2017-04-24).
* ↑ (Gaztelaniaz) «Esperanza Aguirre será candidata a la alcaldía dos años después de anunciar su retirada» eldiario.es (Noiz kontsultatua: 2017-04-24).
* ↑ (Gaztelaniaz) «Resultados Electorales en Madrid: Elecciones Municipales 2015» EL PAÍS (Noiz kontsultatua: 2017-04-24).
* ↑ (Gaztelaniaz) «Manuela Carmena elegida nueva alcaldesa de Madrid» ELMUNDO (Noiz kontsultatua: 2017-04-24).
* ↑ (Gaztelaniaz) Olaya, Luca Costantini, Vicente G.. (2017-04-24). «Esperanza Aguirre dimite como concejal» EL PAÍS (Noiz kontsultatua: 2017-04-24).

## Kanpo loturak

* Biografia ofiziala Madrilgo Erkidegoko Gobernuaren webgunean
* Datuak: Q2083681
* Multimedia: Esperanza Aguirre / Q2083681
# Esperanza Elipe

Esperanza Morales Elipe (Membrilla, Ciudad Real, 1961eko uztailaren 11) espainiar aktorea da, telebistan, antzerkian eta zineman aritutakoa. Camera Café telesaioan Marimar Montesen papera egiteagatik da ezaguna.

## Biografia

1980. hamarkadan hasi zen antzerki munduan Santa Cruz Tenerifekoan eta 1992an Madrilgo RESAD Arte Dramatikoaren Goi Eskolan lizentziatu zen. 2004 urtean Café antzerkiagatik Madrilgo udaletxeak saria eman zion eta 2007an María Guerrero saria jaso zuen.
2005 eta 2009 artean Camera Café telesaioan Marimar Montes administrazioko langilearen papera bete zuen. Etxekoandre banandua, bi semealabaren ama. Vive cantando eta Cuéntame cómo pasó telesailetan ere ohiko aktorea izan zen. Horren ondoren lan puntualak egin ditu telebistan eta zineman, antzerkian aldiz bide oparoa egiten ari da.

## Filmografia
### Filmeak

| Urtea | Filma | Zuzendaria | Oharrak |
| ? | Mano de Santo | Ricardo Aristeo | |
| 2004 | Pacto de brujas | Javier Elorrieta | |
| 2006 | Teatreros | Eduardo Cardoso | |
| 2006 | ¡Energy! No he conocido el éxito | Tina Olivares | |
| 2008 | L'ultima oportunitá | Marina Serezeski | |
| 2010 | Vicenta | Sam Orti | |
| 2017 | Abracadabra | Pablo Berger | |
| 2018 | La boda | Marina Serezeski | laburmetraia |
| 2019 | Lo nunca visto | Marina Serezeski | |

### Telebista

| Urtea | Filma | Pertsonaia | Oharrak |
| 1997 | Tio Willy | | |
| 1999 | Calle nueva | | |
| 2001-2015 | Cuéntame cómo pasó | Luisen ama | |
| 2002 | El comisario | | |
| 2002 | Hospital Central | | |
| 2003 | Javier ya no vive solo | | |
| 2004 | Flores muertas | | |
| 2005-2009 | Camera Café | Marimar Montes | Ohiko aktorea |
| 2009 | ¡Fibrilando! | Marimar Montes | Ohiko aktorea |
| 2009-2010 | Acusados | Carmen | atal batean |
| 2010 | La isla de los nominados | Adela Comas | |
| 2013-2014 | Vive cantando | Asun Benítez | ohiko aktorea |
| 2015 | Anclados | Paloma | atal batean |
| 2017, 2019 | La que se avecina | | bi ataletan |
| 2019 | Justo antes de Cristo | | atal batean |

### Antzerkia

| Urtea | Filma |
| 1994 | Más ceniza |
| 1994 | Las troyanas |
| ? | Mariana |
| 1997 | La heredera |
| 1999 | Las Manos (Trilogía de la juventud I) |
| 2001 | Trampa para un hombre solo |
| 2003 | 24/7 (Trilogía de la Juventud III) |
| 2004 | Reyna muy Noble |
| 2004 | Café |
| 2008 | La Paz Universal o El Lirio y la Azucena |
| 2009 | Algo más inesperado que la muerte |
| 2011-2012 | El jardín de las delicias |
| ? | Mujeres de par en par |
| ? | Locos por el Te |
| 2015-16 | El clan de las divorciadas |
| 2017 | Las bicicletas son para el verano |
| 2017 | El florido Pensil |
| 2018 | Se Vende |
| 2019 | Hombres que escriben en habitaciones pequeñas |

## Erreferentziak

* 1 2 (Gaztelaniaz) 20minutos. (2007-01-22). «Esperanza Elipe: "Todos tenemos un lado oscuro"» www.20minutos.es - Últimas Noticias (Noiz kontsultatua: 2020-04-05).

## Kanpo estekak

* Aktorearen IMDBko fitxa irakurgai (Gaztelaniaz)
* Datuak: Q5840195
* Multimedia: Esperanza Elipe / Q5840195
# Esperanza (udalerria)

Esperanza Mexikoko udalerri bat da. Puebla estatuan kokatua dago. 2010ean 13.785 biztanle zituen 79,03 km²ko azaleran. Herriburua [[Esperanza (Esperanza)|Esperanza]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5398884
* Multimedia: Esperanza Municipality / Q5398884
# Erronkaribarko batzordetxea

Erronkaribarko batzordetxea Erronkaribarko Batzorde Nagusiko biltzarlekua da, Nafarroa Garaian.
Erronkaribarko Batzorde Nagusiaren egoitza da eta Erronkari udalerrian kokatuta da.

## Eraikina

Eraikina Erronkari ibarburuan da.

## Erreferentziak

* Nafarroako Entziklopedia Handia | ERRONKARIBAR. (Noiz kontsultatua: 2022-02-23).

## Ikus, gainera

* Erronkaribar
* Erronkaribarko Batzorde Nagusia

## Kanpo estekak

* Datuak: Q110995308
# Erronkariko zubia

Erronkariko zubia Erronkariko ibaxako Erronkari udalerrian zubi bat da, Ezka ibaiaren gainean.

## Erreferentziak

* Nafarroako Entziklopedia Handia | ERRONKARI. (Noiz kontsultatua: 2021-10-28).

## Ikus, gainera

* Erronkari
* Ezka

## Kanpo estekak

* Datuak: Q111056049
# Erronkariko gazta

Erronkariko gazta Nafarroako ibar pirenaiko hartan egindakoa da, 1981etik aurrera jatorri deitura duena.
Gaur egun ekoizle nagusiak Uztarroze, Burgi, Izaba, Erronkari eta Bidankoze dira.

## Erronkariko gaztaren ezaugarriak

Latxa ardi arrazako esne gordinarekin egiten da (eta zerbait, Rasa arrazako ardi-esnearekin), neguan eta udaberrian, batez ere. Gutxienez, lau hilabetez eduki behar da ontzen. Zapore sendoa du, ondu ondoren zertxobait mina eta koipetsua, baina goxoa. Mozketa hauskorra du, eta zuria, marfil-kolorekoa, baina horira jotzen du. Begi txikiak ditu era desberdinean banaturik. Molde zilindriko trinkoan ateratzen da; azala nabar iluna du, eta alde guztiak leunak dira. Erronkariko gazta alearen pisua 1 eta 3,5 kilo artekoa izaten da. Etiketa komertzialaz landara, kontraetiketa bat ere eraman behar du bere zenbakiarekin, lakrezko zigilu bat balitz bezala, eta hauxe idatzirik: “Erronkari Jatorrizko Deitura”. Horrek erran nahi du gazta kontrolpean egon dela egin den bitartean, eta gazta, gainera, abendutik uztailera bitarte egin dela, biak barne.

## Ikus, gainera

* Erronkari jatorri izenaren afera

## Kanpo estekak

* (Gaztelaniaz) Erronkariko gaztaz Nafarroako Gobernuaren webgunean
* Datuak: Q425847
# Erronkariko udaletxea

Erronkariko udaletxea Nafarroako Erronkaribar haraneko Erronkari udalerriko Udalaren egoitza da.

## Kokalekua

Herrigunean dago, Julian Gaiarre pasealekuaren 1. zenbakian, eta Erronkariko pilotalekua eta Ezka ibaiaren alboan.

## Kanpo estekak

* Erronkariko Udal webgunea (Gaztelaniaz)
* Datuak: Q25475968
# Erronkaribarko Batzorde Nagusia

Erronkaribarko Batzorde Nagusia (erronkaribarreraz: Erronkaribarko Ahaide Nagusiak) Erronkaribar ibaxako organo gorena da. Erakunde tradizionala da, XXI. mendeko errealitate juridiko eta instituzionalera egokitu dena. Nafarroako ibar gehienetan ez bezala, Erronkaribar ez da udalerri bakar bat, herri bakoitzak bere udala du. Hori dela eta, Udalaz gaindiko Udalen berezko eginkizunak batzorde honetan eskuordetuko dira.
Bere egoitza Erronkaribarko batzordetxea da, Erronkari ibarburuan dagoena. Egungo batzordeburua Jone Alastuei Garcia da, Uztarrozeko alkate gisa aurkeztu zena.

## Ikus, gainera

* Erronkaribar

## Kanpo estekak

* Erronkaribarko Batzorde Nagusiko webgune ofiziala
* Datuak: Q110995342
# Erronkariko monasterioa

Erronkariko monasterioa edo Done Martie monasterioa Nafarroa Garaiko Erronkariko ibaxako Erronkari udalerrian dagoen monasterio zahar bat da.

## Historia

Done Martie monasterioa, X. mendearen amaieran dokumentatua (Aznar bere abadea dohaintza-akta bat sinatzen ageri da Leireko monasterioan). Monasterioa Nafarroako Erresumako garrantzitsuenetako bat zen orduan, bere abadea errege akta sinatzen agertzen baita Igariko, Burdaspariko eta Obelbakoarekin batera. 1085eko urtarrilaren 28an sartu zuen Antso V.a Ramiritz erregeak Leireko abadian, Zigozeko eta Baongo dekaniekin eta Añozeko, Erronkariko, Gardeko eta Nabarzatoko elizekin batera. Done Martie leirear Donejakue bide ezezagunaren mugarri garrantzitsuenetako bat da, Zaraitzu eta Erronkaribar ibarretan barrena; Gardeko eliza bera ere Done Jakue apostoluari eskainia dago. Leireren gainbeherarekin, bizitza monastikoa desagertzen da. Gaur egun, gazta-fabrikatik gertu geratzen dira hondakinak.Erreferentziak

## Ikus, gainera

* Erronkari

## Kanpo estekak

* Datuak: Q111056525
# Ez dok amairu (diskoa)

"Ez dok amairu" Benito Lertxundik (BL) argitaratutako diskoa da, Jose Angel Irigarai, Anjel Lertxundi eta Xabier Leteren kolaborazioekin.
Oihartzun handia lortu zuen disko honek "Zenbat gera" abesti ezaguna ekarri zuen.

## Abestiak

* Ezin uka (Gaztelu - BL)
* Illunpetako gizon (BL)
* Ekaitza (BL - Donovan)
* Umeek ere jakin dute (Anjel Lertxundi - BL)
* Aita saldu nauzu (Herrikoia)
* Sasi intelektualak (BL)
* Zenbat gera (A. Muniategi - BL)
* Triste jartzen nauzu (BL)
* Urak dakarrena (J.A. Irigarai - BL)
* Gure bide galduak (BL)
* Ez kanta Beltza (Xabier Lete - BL)
* Egia (BL)
* Jabetasuna (BL)

## Ikus, gainera

* Ez Dok Amairu

## Kanpo estekak

* (Gaztelaniaz)(Frantsesez)Diskoaren aipamena
* Datuak: Q12257702
# Ez dut saldu arima

Ez dut saldu arima euskal abesti abertzalea da, Telesforo Monzónek sortutako hitzak eta doinua dituena, Pantxoa eta Peioren ahotsarekin famatua. Izen bereko diskoan argitaratu zen, 1970ean.

## Kanpo erreferentziak

* Ez dut saldu arima diskoaren orria, Badok euskal kantagintzaren atarian.
* Pantxoa eta Peio abestia kantatzen, YouTuben argitaratutako bideoan.

## Kanpo estekak

* Datuak: Q12257703
# Ez erran inori

Ez erran inori 2022an Maddi Ane Txoperenak plazaratutako lehen eleberria da.

## Sinopsia

Oharra: Atal honek istorio osoa edo amaiera argitzen du.
«Ni ohartu orduko eraikia zegoen guzia», dio protagonistak eleberriaren hasiera aldera. Liburuan, izan ere, Lide izeneko neskaren kaiolatzea eta kaiolatik ihes egin nahia kontatzen da. Sexu-abusu bat pairatu zuen umetan Lidek, eta, halako batean, jada gaztaroan bete-betean dela, oroitzapenek erasango diote eta estuasunak menderatuko du. Bere buruko mamuekin —Piztiarekin— parez pare jartzea saihestu nahian ibiliko da orduan. Hala ere, gero eta handiagoa izango da zauriaren ahala, protagonista deuseztatzerainokoa kasik. Patuaren jokaldi batek, gainera, iraganari aurre egitera bultzatuko du.

## Erreferentziak

* ↑ «Inori ez esatekoak, argitara» Berria 2022-06-12 CC BY-SA 4.0 lizentziapean.

## Kanpo estekak

* Datuak: Q112429589
# Ez da posible

Ez da posible Ruper Ordorikak argitaratutako laugarren diskoa da, 1990ean kaleratu zuena Gasa-Wea zigiluarekin.

## Abestiak

* Urtaroa
* Ez da posible
* Zaldiak negarrez
* Antzinako lekuetan
* The age of self
* Baltsean
* Ene begiek
* Ene herria
* Gizon endredaturik
* Benetan
* On gizona naiz
* Aspaldian
* Fas fatum

## Kanpo estekak

* Diskoa entzungai Musikaz Blai webgunean
* Datuak: Q12257700
# Ez dok hiru. Euskal musikaren benetako istorioa

Ez dok hiru. Euskal musikaren benetako istorioa Patxo Telleriak idatzitako antzezlana da. Tartean teatroa konpainiak 2017an produzitu zuen Mikel Martinez eta Patxo Telleria aktoreekin, zuzendaria Jokin Oregi zela.

## Sinopsia

Euskal Herriko kantutegian oinarritutako ikuskizun teatrala da. Obra eroa eta irrigarriaizanik ere kantutegiko ehun baino gehiago kantu hobeto estimatzeko antzerki hari bat sortzen du.
Publiko helduarentzako ikuskizuna da, umorezkoa eta euskaraz. Hasierako emanaldietan Martinezek eta Telleriak beste hiru musikari aktoreekin partekatu zuten taula, zuzeneko musikaren indarra gehituta.

## Sariak eta errekonozimenduak

* 2014: Donostia Saria, 2013ko Antzezlan Onena Lingua Nabajorum

## Erreferentziak

* ↑ tartean.eus. EZ DOK HIRU. Euskal musikaren benetako istorioa • Tartean Teatroa. (Noiz kontsultatua: 2020-03-20).
* ↑ Berria. «'Ez dok hiru' antzezlana, BERRIAren alde» Berria (Noiz kontsultatua: 2020-03-20).

## Ikus, gainera

* Euskal antzerki berria
* Simplicissimus (2019)
* Ghero. Azken euskalduna (2018)
* Zergatik, Jamil? (2015)
* Lingua Nabajorum. Euskararen historia txoroa (2014)
* Soinujolearen semea (2012)
* Kontrabaxua (1988)

## Kanpo estekak

* Ez dok hiru. Euskal musikaren benetako istorioa antzezlana ikusteko Vimeo gunea. Covid-19 garaian ikusteko zabaldu zena
* 'Ez dok hiru' antzezlanaren webgunea.
* Datuak: Q88117643
# Ez dakit zertaz ari zaren

Ez dakit zertaz ari zaren Ana Malagonek 2021an argitaratu zuen ipuin bilduma da.

## Edukia

Liburuak helduentzat 15 ipuin jaso zituen:
* "Gorrotoa eta irudimena"
* "Hemen geldituko gara"
* "17347"
* "Axola behar zaio baina bere neurrian"
* "Babes kopia"
* "Gertuko familia"
* "Ezaguna egiten zait, baino ez dut ezagutzen"
* "Beste guztiak"
* "Gaueko txanda"
* "Mina"
* "Protesiak"
* "Infernuan infernua ez dena"
* "Bizilaguna"
* "Larrialdi zerbitzua"
* "Klaustroa"

## Kanpo estekak

* Liburuaren informazioa Berrian, 2021/05/27
* Ez dakit zertaz ari zaren liburuaren kritikak Kritiken hemerotekan, 2021/11/27
* Datuak: Q111855625
# Ez dira pasako

Ez dira pasako! gerra-garrasia da. Etsaiaren aurkako jarrera defendatzeko erabakia adierazteko erabilitako leloa da. Bere erabilera ezagunari buruzko lehen erreferentzia Verdungo guduan gertatu zen, Lehen Mundu Gerran, Robert Nivelle frantziar jeneralak «Ils ne passeront pas!» esan zuen. Ondoren, propaganda horma-irudietara pasa zen, «On ne passe pas!» formarekin. Gerra bereko Mărășeștiko guduan errumaniarrek antzeko esaldi bat- «Pe aici nu se trece» (euskaraz: «inor ez da hemendik pasatzen»)- erabili zuten.
Espainiako Gerra Zibilean (1936–39) errepublikarrek Madrilgo setioan erabili eta gaztelerazko bertsioa («¡No pasarán!») mundu osoan ospetsu bilakatu zen. Dolores Ibarruri "Pasionaria"k hitzaldi bat ematen ari zela erabili zuen. Erantzun gisa, Francisco Francok, hiriburua hartzean, hemos pasado (euskaraz: «pasatu gara») esan zuen. Gaztelerazko bertsioa, gero, Iraultza Sandinistako lelo bat ere bilakatu zen.

## Erreferentziak

* ↑ (Gaztelaniaz) ««¡No pasarán!» se dice «Ez dira pasako!»» Naiz 2019-11-10.
* ↑ (Ingelesez) Kunzle, David. (1995). The Murals of Revolutionary Nicaragua, 1979–1992. University of California Press, 168 or. ISBN 9780520081925..

## Kanpo estekak

* Datuak: Q754054
* Multimedia: No pasaran / Q754054
# Ez da posible (abestia)

Ez da posible Ruper Ordorika oñatiar musikariaren abestia da. 1990an izen bereko Ez da posible diskoaren barnean kaleratu zuen. Kantuan Ruperrek Josu Muguruzarekin izandako topaketa bati eta ondorengo gertakariei egiten die erreferentzia (Josu 1989an hil zuten Madrilen). Bestalde, kantuari izena ematen dion espresioa Lazkao Txikiri hartu omen zion Ruperrek, Xalbador hil zela jakin zuenean erran omen zuena, hain zuzen.

## Erreferentziak

* ↑ Biain, Aitor. «Ezin sinetsizko gertakari hura» Berria (Noiz kontsultatua: 2022-05-12).

## Ikus, gainera

* Ruper Ordorika

## Kanpo estekak

* Ruper Ordorikaren "Ez da posible" abestia entzungai
* "Ez da posible" abestiaren hitzak irakurgai
* Datuak: Q12257701
# Xiphosura

Xiphosura itsas-kelizerateoen ordena da. Lehen familia asko izan arren, egun lau espezie baino ez dira geratzen (denak Limulidae familiakoak).

## Kanpo estekak

* Datuak: Q19430
* Multimedia: Xiphosura / Q19430
* Espezieak: Xiphosura
# Fleurance-Lomagne kantonamendua

Fleurance-Lomagne kantonamendua Frantziako kantonamendu bat da. Gers departamenduan dago, Okzitania (eskualdea) eskualdean. Guztira 33 udalerri ditu eta Fleurance da bere hiriburua.

## Kanpo estekak

* Datuak: Q17354581
# Fleurey

Fleurey Frantziako udalerria da, Doubs departamenduan dagoena, Franche-Comté eskualdean. 2013an 98 biztanle zituen.

## Demografia
### Biztanleria

2007an Fleurey udalerrian erroldatutako biztanleak 86 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 53 etxebizitza zeuden, 39 familiaren etxebizitza nagusia ziren, 8 bigarren erresidentzia ziren eta 6 hutsik zeuden. 51 etxeak ziren eta 2 apartamentuak ziren. 39 etxebizitza nagusietatik 37 bere jabearen bizilekua ziren, 1 alokairuan okupaturik zegoen eta 1 doan lagata zegoen; 5 etxek hitu gela zituzten, 9 etxek lau zituzten eta 25 etxek bost zituzten. 32 etxek euren parking plaza propioa zuten azpian. 21 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fleurey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 4 |
| 4 | 60-64 | 8 |
| 0 | 55-59 | 4 |
| 8 | 50-54 | 0 |
| 4 | 45-49 | 4 |
| 4 | 40-44 | 0 |
| 0 | 35-39 | 0 |
| 0 | 30-34 | 4 |
| 0 | 25-29 | 0 |
| 4 | 20-24 | 4 |
| 4 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 49 ziren, horien artean 38 aktiboak ziren eta 11 inaktiboak ziren. 38 pertsona aktiboetatik 37 lanean zeuden (22 gizon eta 15 emakume) eta 1 langabezian (1 emakume eta 1 emakume). 11 pertsona inaktiboetatik 7 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 2 bestelako produktu industrialen fabrikazioko enpresak ziren, 2 ostalaritza eta jatetxe enpresak ziren eta 1 zerbitzu enpresa zen.
2009an norbanakoentzat zegoen zerbitzu bakarra jatetxe zen.
2000. urtean Fleurey udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q550438
* Multimedia: Fleurey / Q550438
# Euctenospila

Euctenospila Crambidae familiako tximeleta genero bat da. Bere espezie tipoa Euctenospila castalis da.

## Espezieak

| Espeziea | Irudia | Egoera |
| Euctenospila castalis | | daturik gabe |

## Kanpo estekak

* Datuak: Q5406338